શ્રી લક્ષ્મીજી બોલ્યા-હે ભગવાન આપ જ યોગી પુરૂષોના ધ્યેય છો. આપના સિવાય કોઇપણ ધ્યાન કરવા યોગ્ય છે. એ જાણીને મને ઘણું કૌતક થાય છે. આ ચરાચર જગતનું સર્જન અને સંહાર કરનાર સ્વયં આપ જ છો. આપ સર્વ સમર્થ છો. આવી સ્થિતિમાં હોવા છતાં જો આપ પરમતત્વથી ભિન્ન હો તો કૃપા કરીને એ પરમતત્વનો બોધ કરો, શ્રી ભગવાન બોલ્યા-હે પ્રિયે! આત્માનું સ્વરૂપ દ્રૈત અને અદ્રૈતથી અલગ ભાવ અને અભાવથી મુક્ત તથા આદિ અને અંતથી રહિત છે. શુધ્ધ જ્ઞાનના પ્રકાશથી પ્રાપ્ત થનારા તથા પરમાનંદ સ્વરૂપ હોવાથી એકમાત્ર સુંદર છે. એ જ મારૂ ઇશ્ર્વરીય રૂપ છે. આત્માનું એકત્વ જ બધા માટે જાણવા યોગ્ય છે. ગીતા શાસ્ત્રમાં એનું પ્રતિપાદન થયું છે.